එමෙන්ම, මිනින්දෝරු දෙපාර්තමේන්තුවේ සහ බණ්ඩාරවෙල පොලිස් අපරාධ විමර්ශන අංශයේ නිලධාරීන් සහ ගුවන් හමුදාවේ නිලධාරීන් ද සිද්ධිය වූ ස්ථානයේ පරීක්ෂණ කටයුතුවල යෙදී සිටිනවා.ශ්‍රී ලංකා ගුවන් හමුදාවට අයත් වයි - 12 වර්ගයේ සැහැල්ලූ ගුවන් යානයක් ඊයේ පෙරවරුවේ හම්බන්තොට - වීරවිල ගුවන් හමුදා කඳවුරෙන් ගුවන් නිරීක්ෂණ මෙහෙයුමක් සඳහා පිටත්ව තිබූ අතර, පෙරවරු 9.15 ට පමණ යානය හපුතලේ අයිස්පීල්ල කඳුකර ප්‍රදේශයට කඩා වැටී තිබුණා.මෙම ගුවන් අනතුර සම්බන්ධයෙන් සොයා බැලීම සඳහා ගුවන් හමුදාපතිවරයාගේ උපදෙස් මත පත් කළ කමිටු වාර්තාව කඩිනමින් ගුවන් හමුදාපතිවරයා වෙත භාරදීමට නියමිත බවයි වාර්තා වන්නේ.